-----------------------------------------------------------------------
  11. ฐานะการเงินและผลการดำเนินงาน

  [] 11.1 ตารางสรุปผลการเงิน
  -----------------------------------------------------------------------

[]

[]

[]

[]

[]

  ----------------------------- --- ----- -- ---- --------- ----------- ----
  11.2 วิเคราะห์อัตราส่วนทางการเงิน                                          

  ณ วันที่ 31 ธันวาคม                                                       
  ----------------------------- --- ----- -- ---- --------- ----------- ----

  คำอธิบายและวิเคราะห์ ฐานะการเงินและผลการดำเนินงาน

  ผลการดำเนินงาน

  พิจารณาผลการดำเนินงานที่ผ่านมา จากข้อมูลงบการเงินดังต่อไปนี้

  1. ส่วนของรายได้

  ในปี 2553 บริษัทมีรายได้ 296.20 ล้านบาท เทียบกับปี 2552 ซึ่งมีรายได้ 196.56 ล้านบาท
  เพิ่มขึ้น 99.64 ล้านบาท รายได้ที่เพิ่มขึ้นได้แก่ รายได้ค่าขายสินค้า(น้ำมันพืช) เพิ่มขึ้น 71.29
  ล้านบาท รายได้ค่าเก็บรักษาสินค้า เพิ่มขึ้น 6.41 ล้านบาท รายได้ค่าธรรมเนียมบริการ เพิ่มขึ้น
  2.69 ล้านบาท รายได้ค่าทดแทนจากการเวนคืน เพิ่มขึ้น 9.43 ล้านบาท
  รายได้ดอกเบี้ยรับเพิ่มขึ้น 1.44 ล้านบาท รายได้ดอกเบี้ยรับเงินกู้โดยมีสินค้าเป็นประกันเพิ่มขึ้น
  5.14 ล้านบาท ส่วนแบ่งกำไรจากธุรกิจน้ำมันพืชเพิ่มขึ้น 5.24 ล้านบาท
  และรายได้เบ็ดเตล็ดเพิ่มขึ้น 0.74 ล้านบาท รวมรายได้เพิ่มขึ้น 102.38 ล้านบาท
  ส่วนรายได้ที่ลดลงได้แก่ รายได้ค่าเช่าคลังสินค้าลดลง 2.74 ล้านบาท

  2. ค่าใช้จ่าย

  ในปี 2553 บริษัทมีค่าใช้จ่าย (ไม่รวมดอกเบี้ยจ่ายและภาษีเงินได้นิติบุคคล) 212.74 ล้านบาท
  เทียบกับปี 2552 ซึ่งมีค่าใช้จ่าย 118.65 ล้านบาท เพิ่มขึ้น 94.09 ล้านบาท เนื่องจาก
  ต้นทุนขาย(น้ำมันพืช) เพิ่มขึ้น 69.07 ล้านบาท ค่าใช้จ่ายเกี่ยวกับพนักงานคลังสินค้าเพิ่มขึ้น
  2.00 ล้านบาท ค่าใช้จ่ายเกี่ยวกับพนักงานสำนักงานเพิ่มขึ้น 0.76 ล้านบาท
  ค่าใช้จ่ายดำเนินงานคลังสินค้าเพิ่มขึ้น 0.96 ล้านบาท
  ค่าใช้จ่ายอาคารสถานที่และอุปกรณ์การซ่อมแซมคลังสินค้าเพิ่มขึ้น 2.03 ล้านบาท
  ค่าตอบแทนผู้บริหารเพิ่มขึ้น 2.74 ล้านบาท และ ค่าใช้จ่ายอื่น เพิ่มขึ้น 16.53 ล้านบาท

  3. กำไรสุทธิ

  ในปี 2553 บริษัทมีกำไรสุทธิ 51.15 ล้านบาท เทียบกับปี 2552 ซึ่งมีกำไรสุทธิ 55.10

  ล้านบาท ลดขึ้น 3.95 ล้านบาท คิดเป็นอัตราร้อยละ 7.17

  ฐานะการเงิน

  พิจารณาจากฐานะการเงินของบริษัท จากการเปลี่ยนแปลงของข้อมูลในงบการเงิน จากด้านต่างๆ
  ดังต่อไปนี้

  1. ส่วนประกอบของสินทรัพย์

  ในปี 2553 บริษัทมีสินทรัพย์ 1,793.50 ล้านบาท เทียบกับปี 2553 ซึ่งมีสินทรัพย์716.04
  ล้านบาท เพิ่มขึ้น 1,077.46 ล้านบาท หรือคิดเป็นอัตราร้อยละ 150.47 สินทรัพย์ที่เพิ่มขึ้น
  ได้แก่ เงินสด และรายการเทียบเท่าเงินสดเพิ่มขึ้น 9.82 ล้านบาท เงินลงทุนชั่วคราวเพิ่มขึ้น
  75.00 ล้านบาท ลูกหนี้การค้าเพิ่มขึ้น 39.07 ล้านบาท
  ลูกหนี้เงินกู้ยืมโดยมีสินค้าเป็นประกันเพิ่มขึ้น 263.38 ล้านบาท ค่าใช้จ่ายจ่ายล่วงหน้า
  ภาษีมูลค่าเพิ่มรอเรียกคืน สินทรัพย์หมุนเวียนอื่น เพิ่มขึ้น 13.59 ล้านบาท
  เงินฝากมีภาระผูกพันเพิ่มขึ้น 115.11 ล้านบาท ที่ดิน อาคาร อุปกรณ์ สุทธิ เพิ่มขึ้น 559.00
  ล้านบาท (จากการตีราคาที่ดินเป็นราคาตลาด) และ สินทรัพย์ไม่มีตัวตนเพิ่มขึ้น 79.42 ล้านบาท
  ส่วนสิน ทรัพย์ที่ลดลง ได้แก่ เงินมัดจำเพื่อการศึกษาโครงการลงทุนลดลง 75.00 ล้านบาท
  สิทธิการเช่า สุทธิ ลดลง 1.89 ล้านบาท และ สินทรัพย์ไม่หมุนเวียนอื่น ลดลง 0.04 ล้านบาท

  2. คุณภาพของสินทรัพย์

  2.1 สินทรัพย์

  พิจารณาคุณภาพของสินทรัพย์ของบริษัท เนื่องจากไม่มีข้อมูลบ่งชี้ว่า

  สินทรัพย์ของบริษัทจะเกิดการด้อยค่า จึงไม่มีการตั้งสำรองดังกล่าว

  2.2 ลูกหนี้

  เมื่อพิจารณาจากระยะเวลาเก็บหนี้เฉลี่ยในปี 2553 และ 2552 เท่ากับ 56.69 และ 42.81
  ตามลำดับ เพิ่มขึ้น 13.88 แต่เมื่อเทียบกับเครดิตที่บริษัทให้ลูกค้า 15-60 วัน
  จะเห็นได้ว่าบริษัทยังสามารถเรียกเก็บหนี้ จากลูกค้าได้ไม่เกินกว่าเครดิตที่ให้กับลูกค้า
  สำหรับนโยบายการตั้งสำรองหนี้สูญ เนื่องจากในอดีตที่ผ่านมา บริษัทมีหนี้สูญจำนวนน้อยมาก
  นอกจากนี้ยังมีสินค้าที่รับฝากเป็นประกันเพียงพอกับยอดหนี้
  บริษัทจึงไม่มีนโยบายการตั้งสำรองค่าเผื่อหนี้สูญ

  3. สภาพคล่อง

  3.1 กระแสเงินสด

  ในปี 2553 เงินสดสุทธิได้จากกิจกรรมดำเนินงาน 72.58 ล้านบาท เทียบกับปี 2552
  ซึ่งมีเงินสดสุทธิได้จากกิจกรรมดำเนินงาน 106.69 ล้านบาท ลดลง 34.11 ล้านบาท
  ส่วนที่ลดลงได้แก่ ลูกหนี้การค้าลดลง 39.21 ล้านบาท สินทรัพย์หมุนเวียนอื่นลดลง 18.35
  ล้านบาท เงินมัดจำค่าเช่ารับ ลดลง 4.03 ล้านบาท ส่วนที่เพิ่มขึ้นได้แก่
  กำไรจากการดำเนินงานก่อนการเปลี่ยนแปลงในทรัพย์สินและหนี้สินดำเนินงานเพิ่มขึ้น 4.81
  ล้านบาท จ่ายดอกเบี้ยเพิ่มขึ้น 9.53 ล้านบาท จ่ายภาษีเงินได้เพิ่มขึ้น 0.91 ล้านบาท
  เจ้าหนี้การค้าเพิ่มขึ้น 28.35 ล้านบาท และหนี้สินหมุนเวียนอื่นเพิ่มขึ้น 7.85 ล้านบาท

  ในปี 2553 เงินสดสุทธิใช้ไปในกิจกรรมลงทุน 481.50 ล้านบาท เทียบกับปี 2552
  ซึ่งมีเงินสดสุทธิใช้ไปในกิจกรรมลงทุน 114.70 ล้านบาท เพิ่มขึ้น 366.80 ล้านบาท
  ส่วนที่เพิ่มขึ้นได้แก่ เงินฝากธนาคารที่มีภาระผูกพันเพิ่มขึ้น 113.96 ล้านบาท
  ลูกหนี้เงินให้กู้ยืมโดยมีสินค้าเป็นประกันเพิ่มขึ้น 257.70 ล้านบาท ซื้อสินทรัพย์ไม่มีตัวตนเพิ่มขึ้น
  67.61 ล้านบาท ดอกเบี้ยรับและเงินสดรับจากการขายอุปกรณ์เพิ่มขึ้น 0.99 ล้านบาท
  และเจ้าหนี้ค่าอุปกรณ์ก่อสร้างเพิ่มขึ้น 2.52 ล้านบาท ส่วนที่ลดลงได้แก่
  เงินสดรับจากผู้ถือหุ้นส่วนน้อยลดลง 1.00 ล้านบาท เงินมัดจำการลงทุนลดลง 75.00 ล้านบาท

  ในปี 2553 เงินสดสุทธิได้จากกิจกรรมจัดหาเงิน 418.74 ล้านบาท เทียบกับปี 2552
  ซึ่งมีเงินสดสุทธิได้จากกิจกรรมจัดหาเงิน 7.43 ล้านบาท เพิ่มขึ้น 411.31 ล้านบาท
  ส่วนที่เพิ่มขึ้นได้แก่ เงินสดรับจากการออกหุ้นกู้ระยะยาว 490.00 ล้านบาท
  เงินสดรับจากเงินกู้ยืมระยะยาว 80.00 ล้าน และเงินสดรับจากการขายหุ้นสามัญซื้อคืน 27.61
  ล้านบาท ส่วนที่ลดลง ได้แก่ เงินกู้ยืมระยะสั้นจากสถาบันการเงิน 249.50 ล้านบาท
  ชำระคืนเงินกู้ยืมระยะยาว 14.30 ล้านบาท จ่ายเงินปันผล 17.09 ล้านบาท
  เงินสดจ่ายซื้อหุ้นสามัญซื้อคืน 35.09 ล้านบาท และ ต้นทุนการออกหุ้นกู้ 3.28 ล้านบาท

  3.2 อัตราส่วนสภาพคล่อง

  อัตราส่วนสภาพคล่องในช่วง 2 ปีที่ผ่านมาเป็น 4.56 และ 0.14 เนื่องจาก มีการออกหุ้นกู้
  และเงินกู้ยืมระยะยาวมาทดแทน เงินกู้ยืมระยะสั้นที่ใช้เพื่อโครงการลงทุนในปี 2552
  ทำให้อัตราส่วนสภาพคล่องเพิ่มขึ้นจาก 0.14 ในปี 2552 เป็น 4.56 ในปี 2553

  3.3 รายจ่ายลงทุน

  รายจ่ายลงทุนของบริษัทที่ผ่านมาเป็นรายจ่ายซื้อและปรับปรุงสินทรัพย์ถาวร
  เพื่อให้บริการกับลูกค้าได้สะดวกรวดเร็วยิ่งขึ้น และ มีพื้นที่คลังสินค้าให้บริการเพิ่มขึ้น
  ตลอดจนในปี 2553 บริษัทได้ลงทุนในธุรกิจน้ำมันพืช(ทิพ)
  ซึ่งคาดว่าจะเป็นธุรกิจที่สร้างผลตอบแทนที่ดีให้กับบริษัทในระยะยาวต่อไป
  แต่จากการเพิ่งเริ่มเข้าลงทุนซึ่งผลตอบแทนยังเกิดขึ้นไม่เต็มที่
  ทำให้อัตราผลตอบแทนต่อสินทรัพย์ถาวรในช่วงปี 2552 และ 2553 ลดลงจาก 17.21 เป็น
  11.14

  3.4 แหล่งที่มาของเงินทุน

  3.4.1 ความเหมาะสมของโครงสร้างเงินทุน

  โครงสร้างเงินทุนเมื่อพิจารณาจากอัตราส่วนหนี้สินต่อส่วนของ ผู้ถือหุ้นในช่วง 2 ปีที่ผ่านมาเป็น
  0.55 และ 0.37 ตามลำดับ
  แสดงให้เห็นว่ามีหนี้สินไม่สูงมากซึ่งถือว่าเหมาะสมกับการดำเนินกิจการในช่วงสภาวะเศรษฐกิจที่ผ่านมา

  3.4.2 ส่วนของผู้ถือหุ้น

  ส่วนของผู้ถือหุ้นเพิ่มขึ้นจาก 524.17 ล้านบาทในปี 2552 เป็น 1,159.57 ล้านบาท ในปี 2553
  เพิ่มขึ้น 635.40 ล้านบาท เนื่องจากปี 2553 มีกำไรสุทธิจากกิจกรรมปกติ จำนวนเงิน 51.15
  ล้านบาท กำไรจากการตีราคาที่ดิน (ยังไม่เกิดขึ้นจริง) เพิ่มขึ้น 573.73 ล้านบาท
  ส่วนเกินทุนหุ้นสามัญซื้อคืนเพิ่มขึ้น 10.04 ล้านบาท สำรองหุ้นสามัญซื้อคืนลดลง 17.57 ล้านบาท
  และจ่ายเงินปันผลในปี 2553 จำนวนเงิน 17.09 ล้านบาท

  3.4.3 หนี้สิน

  ในส่วนของหนี้สินหมุนเวียน ได้แก่
  เงินกู้ยืมระยะสั้นจากสถาบันการเงินและส่วนของเงินกู้ยืมระยะยาวที่ถึงกำหนดชำระในหนึ่งปี จาก
  158.50 ล้านบาทในปี 2552 เหลือ 32.00 ล้านบาท ในปี 2553 ลดลง 126.50 ล้านบาท
  มีผลให้อัตราส่วนสภาพคล่องหมุนเร็วในช่วง 2 ปีที่ผ่านมา เป็น 0.13 และ 4.38 ตามลำดับ
  และเมื่อพิจารณาอัตราส่วนสภาพคล่องกระแสเงินสดเป็น 0.57 และ 0.52 ตามลำดับ
  แสดงให้เห็นว่าบริษัทยังมีสภาพคล่องเพียงพอในการชำระหนี้สินหมุนเวียน

  11.3 ค่าตอบแทนของผู้สอบบัญชี

1. ค่าตอบแทนจากการสอบบัญชี (audit fee)

  บริษัท จ่ายค่าตอบแทนจากการสอบบัญชีให้แก่

  บริษัท สำนักงาน เอินส์ท แอนท์ ยัง จำกัด

  - สำนักงานสอบบัญชีที่ผู้สอบบัญชีสังกัดในรอบปีบัญชี 2553

  บริษัท ทรัพย์ศรีไทย จำกัด (มหาชน) จำนวนเงิน 550,000.- บาท

  บริษัท เอส เอส ที คลังสินค้า จำกัด จำนวนเงิน 210,000.- บาท

2. ค่าบริการอื่น(non-audit fee)

  ปี 2553 บริษัทฯ ไม่มีค่าบริการอื่นจ่ายให้แก่ผู้สอบบัญชีของบริษัทและ

  สำนักงานสอบบัญชีที่ผู้สอบบัญชีสังกัด

  ปัจจัยและอิทธิพลที่อาจมีผลต่อการดำเนินงานหรือฐานะการเงินในอนาคต

  ภาวะเศรษฐกิจโดยรวมของประเทศนับว่ามีอิทธิพลที่จะก่อให้เกิดผลกระทบต่อการดำเนินงานของบริษัทได้
  ทั้งนี้เพราะธุรกิจของบริษัทส่วนใหญ่เกี่ยวข้องกับผู้นำเข้าและผู้ส่งออกสินค้า
  ดังนั้นหากภาวะเศรษฐกิจของประเทศมีอัตราความเจริญเติบโตทางเศรษฐกิจสูง
  ปริมาณสินค้าที่นำเข้าและส่งออกก็จะสูงตามไปด้วย ทำให้บริษัทมีผลการดำเนินงานที่ดี

  นอกจากนี้ทางด้านแรงงานที่ใช้ในการบรรจุและขนถ่ายสินค้า ซึ่งนับวันจะหาได้ยากมากขึ้นทุกทีๆ
  ก็อาจเป็นปัจจัยที่มีผลกระทบต่อการดำเนินงานของบริษัทในอนาคตได้เช่นกัน อย่างไรก็ตาม
  ทางบริษัทได้เตรียมการแก้ปัญหาโดยการนำเอาเครื่องมือที่ช่วยในการบรรจุและขนถ่ายสินค้าหลายชนิดมาทดแทนแล้วได้แก่
  รถ Mobile Crane, Fork lift, Hopper, Belt Conveyer และ Stacker Crane
  เป็นต้น